
АКТИ ДРУГИХ ОРГАНА, САВЕТА И КОМИСИЈА
167.

Р е п у б л и к а   С р б и ј а

Аутономна покрајина Војводина

Скупштина општине АЛИБУНАР

Комисија за утврђивање цена за давање у закуп

пољопривредног земљишта у државној својини

Број: 06-83/-1-2024-04

Датум: 10.10.2024. године

На основу члана 64a става 19, 22 и 23, а у вези са чланом 64а став 13 тачка 2 Закона о пољопривредном земљишту („Службени гласник РС“, бр. 62/06, 65/08 – др. закон, 41/09, 112/15, 80/17 и 95/18– др. закон), Комисија за утврђивање цена за давање у закуп пољопривредног земљишта у државној својини на територији општине АЛИБУНАР (у даљем тексту: Комисија), доноси:

ЗАКЉУЧАК

1. Утврђује се закупнина пољопривредног земљишта у државној својини по основу права пречег закупа на територији општине АЛИБУНАР, које је планирано Годишњим програмом заштите, уређења и коришћења пољопривредног земљишта на територији општине АЛИБУНАР за 2024. годину за давање у закуп по основу права пречег закупа по основу сточарства, и то:
	Култура
	Класа
	Цена ЕУР

	ЊИВА
	2
	334,24

	ЊИВА
	3
	297,51

	ЊИВА
	4
	264,45

	ЊИВА
	5
	231,40

	ЊИВА
	6
	187,32

	ЊИВА
	7
	154,26

	ПАШЊАК
	1
	73,46

	ПАШЊАК
	3
	59,50

	ПАШЊАК
	4
	52,89

	ПАШЊАК
	5
	46,28 

	ПАШЊАК
	6
	37,46


2. За земљиште које се налази у 2. зони заштите заштићеног подручја утврђује се закупнина у износу од 30% у односу на закупнину утврђену за ту класу и културу, а за земљиште које се налази у 3. зони заштите заштићеног подручја утврђује се закупнина у износу од 50% у односу на закупнину утврђену за ту класу и културу.

3. Комисија је на основу табеле из тачке 1. утврдила висину закупнине за сваку јединицу јавног надметања која је предмет давања у закуп по основу права пречег закупа по основу сточарства планираних Годишњим програмом заштите, уређења и коришћења пољопривредног земљишта на територији општине АЛИБУНАР за 2024. годину.

О б р а з л о ж е њ е
Одредбама члана 64a став 19, 20, 22 и 23 Закона о пољопривредном земљишту прописано је да је закупнина пољопривредног земљишта у државној својини по праву пречег закупа просечно постигнута цена закупа по хектару. Закупнина пољопривредног земљишта у државној својини по праву пречег закупа по основу власништва на домаћим животињама је просечно постигнута цена закупа по хектару, с тим што закупнина по праву пречег закупа по том основу не може бити већа од просечне цене закупа по хектару на територији Републике Србије у последње три године. Просечно постигнута цена закупа по хектару је просечна постигнута цена на последњем одржаном јавном надметању за пољопривредно земљиште које је дато у закуп на територији јединице локалне самоуправе, а ако у јединици локалне самоуправе није било јавног надметања у претходној години, просечна постигнута цена закупа пољопривредног земљишта у државној својини свих граничних јединица локалне самоуправе. Висину закупнине утврђује јединица локалне самоуправе.

Комисија, образована Решењем Скупштине општине број 020-115/2024-04 од 07.10.2024. године, је у складу са поменутим законским одредбама, утврдила висину закупнине за пољопривредно земљиште у државној својини које се даје у закуп по основу права пречег закупа власницима домаћих животиња, а које је планирано Годишњим програмом заштите, уређења и коришћења пољопривредног земљишта на територији општине АЛИБУНАР за 2024. годину, као у диспозитиву овог закључка.

Овај закључак објавити у Службеном листу општине АЛИБУНАР или на огласној табли Општинске управе АЛИБУНАР, као и на званичној интернет страници општине АЛИБУНАР.

ПРЕДСЕДНИK КОМИСИЈЕ

Зоран Стојиљковић, с.р.

	ИЗДАВАЧ: Скупштина општине Алибунар, 26310 Алибунар, Трг слободе 4

Тел. 013/641-031 и 641-038; Факс: 013/641-146; E-mail: uprava@alibunar,org.rs
УНОС ТЕКСТА И КОМПЈУТЕРСКА ОБРАДА: Општинска управа општине Алибунар, Одељење за послове органа општине и помоћне послове
ШТАМПА: Кућна офсет штампарија Општинске управе општине Алибунар


